
اصولاً انسانی نسل کائنات میں تب تک زندہ رہ سکتی ہے جب تک توانائی کا کوئی منبع موجود ہے - لیکن اربوں یا کھربوں 
سالوں کے بعد کائنات اپنے اختتام کو پہنچ جائے گی - وقت کی کائناتی سکیل کے تناظر میں دیکھا جائے تو سورج کی قسم کے 
ستارے تو جلد ہی بجھ جایئں گے لیکن مردہ ستاروں کی باقیات بہت دیر تک موجود رہیں گی - سفید بونے ستارے یعنی ۷۷٢‏ 
۴5 کائنات کے اختتام سے پہلے بنی نوع انسان کے لیے آخری آماجگاہ ثابت ہوسکتے ہیں ۔- 


سفید بونے ستارے کیا ہیں اور ان کی زندگی کے اختامیہ مناظر کیا ہوں گے؟ مختلف ستاروں کی زندگی کا دورانیہ مختلف ہوتا 
ہے اور اس بات پر منحصر ہوتا ہے کہ ستاروں کی کمیت کتنی ہے - بہت بڑے ستارے اپنا ایندھن بہت تیزی سے استعمال کرتے 
ہیں بہت زیادہ گرم ہوتے ہیں لیکن بہت جلد تمام ایندھن ختم کر بیٹھتے ہیں اور پھر اپنی پیدائش کے چند لاکھ یا چند کروڑ سال 
بعد ہی سپر نووا بن کر پھٹ جاتے ہیں - لیکن بہت بڑے ستارے تعداد میں بہت کم ہوتے ہیں -- 97 فیصد سے زیادہ ستارے اپنی 
زندگی کا اختتام بونے ستارے بن کر کریں گے - ایسا دو طرح سے ممکن ہے - چھوٹے ستارے جنہیں سرخ بونے ستارے یا ریڈ 
ڈوارف کہا جاتا ہے بہت کم گرم ہوتے ہیں اور بہت کم ایندھن استعمال کرتے ہیں - ایسے ستارے کھربوں سالوں تک روشن رہیں 
گے لیکن آخر کار ان کا ایندھن بھی ختم ہوجائے گا اور یہ سفید بونے ستارے بن جائیں گے 


سورج کی طرح کے درمیانی جسامت کے ستارے زیادہ دلچسپ ہوتے ہیں - سورج کو آپ ایک بہت بڑے پریشر کوکر کی طرح 
تصور کر سکتے ہیں جس کے مرکز میں شدید کشش تقل کی وجہ سے ہائیڈروجن کے ایٹم ہیلیئم میں تبدیل ہوتے ہیں - اس فیوژن 
کے عمل میں بے پناہ توانائی پیدا ہوتی ہے جو کششِ ثقل کے خلاف ستارے کے مادہ کو باہر کی طرف دھکیلتی ہے - ان دونوں 
قوتوں کا نتیجہ ایک مستحکم ستارے کی شکل میں نکلتا ہے - جب سورج کی قسم کے ستارے کے مرکز میں ایندھن ختم ہونے 
لگتا ہے تو ایسے ستارے ہیلیئم کو مزید بھاری عناصر میں تبدیل کرکے توانائی کی فراہمی کو جاری رکھتے ہیں - لیکن ایسا 
کرنے میں ان کی بیرونی پرتیں خلا میں بکھر جاتی ہیں - جب سورج اپنی زندگی کے اس مرحلے پر پہنچے گا تو سورج میں 
موجود آدھے سے زیادہ ماده اسی طرح خلا میں بکھر جائے گا - اسے nebula‏ 7۷ "ھ۱ کہا جاتا ہے اور اس کا قطر 
کروڑوں کلومیٹر تک ہوسکتا ہے - جو مادہ سورج کے مرکز میں باقی بچ رہے گا وہ سفید بونا ستارہ کہلائے گا - اس سفید بونے 
ستارے کی جسامت موجودہ سورج کی جسامت کا صرف ایک فیصد ہوگی لیکن اس میں موجودہ سورج کا پچاس فیصد مادہ موجود 
ہوگا - اس کا مطلب یہ ہوا کہ سفید بونے ستارے میں مادہ کی کثافت بے حد زیادہ ہوتی ہے - اس کے مادہ کے ایک چمچ کی 
کمیت ایک کار کے برابر ہوسکتی ہے - اس کی سطح پر کشش تقل زمین کی سطح پر موجود کشش ثقل سے ایک لاکھ گنا زیادہ 
ہوتی ہے - اگر آپ کسی بونے ستارے پر اترنے کی کوشش کریں تو ایک ہی لمحے میں آپ اس کی سطح پر ایک پتلی جھلی بن 
کر چپک جائیں گے - 


سفید بونے ستاروں پر زندگی کا امکان اگرچہ بہت کم ہے لیکن یہ امکان صفر بھی نہیں ہے - کسی ستارے کے بونے ستارے 
میں تبدیل ہونے کا عمل اتنا تند و تیز ہوتا ہے کہ اس عمل میں اس کے زیادہ تر نزدیکی سیارے تباہ ہوجاتے ہیں - جو سیارے بچ 
رہیں ان پر اگر زندگی کی کوئی امید ہے تو وہ اس صورت میں ہوگی کہ اس سیارے پر پانی مائع حالت میں موجود ہو - چونکہ 
بونے ستارے بہت چھوٹے ہوتے ہیں اس لیے ان سیاروں کو بونے ستاروں کے بہت نزدیکی مدار میں ہونا ہوگا - انہیں زمین سے 
سورج کے فاصلے کی نسبت 75 گنا کم فاصلے پر ہونا پڑے گا - ستارے کے اتنا نزدیک ہونے کے کچھ فوائد ہیں اور کچھ 
نقصانات بھی ہیں - اتنے نزدیکی سیارے عموماً ستاروں کے ساتھ ٠٥٥‏ ا٥ا‏ yااھ‏ اع ہوتے ہیں یعنی ان کا ایک ہی رخ ہمیشہ 
ستارے کی طرف رہتا ہے چنانچہ آدھے سیارے پر ہمیشہ ہمیشہ کے لیے دن اور باقی آدھے پر ہمیشہ ہمیشہ کے لیے رات رہتی 
ہے - ایسی صورت میں زندگی صرف ان علاقوں میں ہی ممکن ہوگی جہاں ہر وقت جھٹپٹے کا عالم ہو یعنی جہاں دن اور رات 
ملتے ہوں ‏ سفید بونے ستارے اور سرخ بونے ستارے دونوں کھربوں سالوں تک قائم رہتے ہیں اس لیے اگر ان کے سیاروں پر 
زندگی موجود ہو تو وہ بھی کھربوں سال تک ایسے ستاروں سے توانائی حاصل کرسکتی ہے - چنانچہ اگر ہم کسی بونے ستارے 
سے مناسب فاصلے پر کوئی سیارہ تلاش کریں اور اس کے ان علاقوں میں جابسیں جہاں دن اور رات ملتے ہوں تو ہم اربوں 
سالوں تک محفوظ رہ سکتے ہیں ۔- 


اب سوال یہ پیدا ہوتا ہے کہ ایسے بونے ستارے کھربوں سال تک کیوں روشن رہتے ہیں - سفید بونے ستارے سورج سے چالیس 
گنا زیادہ گرم ہوتے ہیں اور کائنات کے گرم ترین اجسام میں شمار کیے جاتے ہیں - لیکن ان میں بہت زیادہ نیوکلیائی تعاملات 
نہیں ہوتے - ان میں مقید حرارت کو نکلنے کا کوئی راستہ نہیں ہوتا سوائے اس کی سطح سے حرارت کے اخراج کے - چونکہ 
خلا میں کر تی نال ما یرل نہیں پر کے این ے۔ ایال یا کک کین سے کر ارت ستارے سے کا میں مل نہیں پرسکتی - 
حرارت کا انتقال صرف شعاعوں کے ذریعے ہی ممکن ہوتا ہے - لیکن بونے ستارے کی سطح کا رقبہ اتنا کم ہوتا ہے کہ اس میں 
سے شعاعوں کی شکل میں حرارت کا اخراج ایک حد سے زیادہ ممکن نہیں ہوتا اور یوں اس کی حرارت کھربوں سالوں تک اس 
کے مرکز میں ہی مقید رہتی ہے - لہٰذا بونے ستارے مستقل رہائش کے لیے انتہائی موزوں ہوسکتے ہیں - اختتام پذیر کائنات میں 
بونے ستارے زندگی کی آخری آماجگاہ ثابت ہوسکتے ہیں 


کچھ اندازوں کے مطابق سفید بونے ستارے سو ارب ارب سال تک روشن رہ سکتے ہیں - یہ عرصہ کائنات کی موجودہ عمر سے 
0 ارب گنا زیادہ ہے - اتنی دیر تک کوئی نارمل ستارہ روشن نہیں رہ سکتا - اس وقت کائنات کی تمام کی تمام کہکشائیں ختم 
ہوچکی ہوں گی - اس کے بھی اربوں کھربوں سالوں بعد کائنات میں آہستہ آہستہ سفید بونے ستارے اپنی تمام حرارت خارج کر 
کے سیاہ بونے ستاروں میں تبدیل ہونے لگیں گے - جب کائنات کے تمام سفید بونے ستارے سیاہ بونے ستاروں میں تبدیل ہوجائیں 
گے تو کائنات میں زندگی کی آخری رمق بھی معدوم ہوجائے گی- سیاہ بونے ستارے صرف ناکارہ ٹھوس کر ے یعنی ٤06169‏ 
ہوں گے جن سے کوئی توانائی خارج نہیں ہوگی - لیکن ان کی کمیت اب بھی اتنی زیادہ ہوگی کہ اگر آپ ان کی سطح پر جائیں تو 
آپ کی فوری موت یقینی ہوگی - ان کا درجہ حرارت اتنا کم ہوگا کہ یہ کائنات کے سرد ترین مقامات ہوں گے اور یہ اتنے سیاہ 
ہوں گے کہ انہیں دیکھنا ناممکن ہوگا - 


یہ کائنات کی موت کا آغاز ہوگا ۔- اس وقت کائنات میں ہر جگہ گھپ اندھیرا ہوگا جس میں صرف بلیک ہول اور سیاہ ہونے 
ستارے ہی موجود ہوں گے جو کھربوں نوری سالوں کے فاصلے پر پھیلے ہوں گے - اس کے بعد کیا ہوگا یہ کہنا محال ہے - 
اگر تو پروٹانز جو کہ کائنات کے مستحکم ترین ذرات ہیں آخر کار فنا ہونا شروع ہو جائیں گے تو سیاہ بونے ستارے بھی کھربوں 
سال بعد خلا میں بکھرنا شروع ہوجائیں گے - اس کے برعکس اگر پروٹان ہمیشہ ہمیشہ کے لیے مستحکم رہیں گے تو سیاہ ہونے 
ستارے بھی خالص لوہے کے عظیم کرے بن کر رہ جائیں گے - لیکن یہ عمل اتنے لمبے عرصے پر محیط ہوگا کہ اسے ابدی 
حالت کہا جاسکتا ہے - لوہے کے یہ عظیم کرے مردہ کائنات کی خلا میں تیرتے رہیں گے لیکن کائنات میں پھر کوئی نیا واقع 
نہیں ہو پائے گا - یہ عرضہ اربوں کھربوں سالوں پر محیط ہے اس لیے اس بارے میں سوچنا بھی محال ہے ۔- 


ہم خوش قسمت ہیں کہ ہم کائنات کے اس عہد میں ہیں جس میں کھربوں ستارے موجود ہیں اور خلا میں توانائی بکھیر رہے ہیں 


مزید ویڈیوز دیکھنے کے لیے وزٹ کیجیے ہمارا یوٹیوب چینل https://www.youtube.com/sciencekidunya‏ 


ویڈیو لنک 
https://www.youtube.com/watch ?v=qsN1LglrX9s‏ 


